आयकर विभाग ने किराना स्टोर के देखे दस्तावेज
नवंबर में हुई नोटबंदी के बाद आयकर विभाग ने पहली बार शहर में आयकर सर्वे किया है। खंडवा व खरगोन की संयुक्त टीम ने एमजी रोड स्थित जनता जनरल स्टोर्स और गोदाम पर एकसाथ दबिश दी।
संयुक्त आयकर आयुक्त वीजे वोरिचा के नेतृत्व में 12 अफसर-कर्मचारियों ने ये कार्रवाई की। 1 बजे शुरू हुआ सर्वे शाम 7 बजे तक चलता रहा। शुरुआती जांच में आयकर चोरी की बात सामने आ रही है लेेकिन अफसरों ने कोई भी टिप्पणी से इनकार कर दिया है। संयुक्त आयुक्त के मुताबिक अभी कुछ भी कहना जल्दबाजी होगी। चेकबुक, बिल, वाउचर, सौदा पर्ची आदि दस्तावेजों से जानकारी जुटा रहे हैं। शनिवार तक ही स्थिति स्पष्ट होगी। हालांकि शहर में सुबह आयकर विभाग के छापे की अफवाह उड़ी। इससे अन्य दुकानदार चिंता में आ गए। कुछ तो अपनी दुकान बंद कर चले गए।
व्यापारी दिनभर फोन पर कार्रवाई की जानकारी जुटाते रहे। 8 नवंबर से पीएम नरेंद्र मोदी द्वारा घोषित नोटबंदी के बाद ये शहर में पहली कार्रवाई है। अफसरों के मुताबिक बैंक खाते में जमा राशि के आधार पर व्यापारियों को नोटिस भेजे गए हैं। इसके आधार पर भी सर्वे होगा। कुछ संदिग्ध बैंक खातों पर भी नजर है।
टीम ने गोदाम पर भी सर्वे किया।
hin_Deva hin_Deva hin_Deva hin_Deva awa_Deva